Paljud uurijad on leidnud, et lapse sõnatähenduse omandamine on nagu hüpoteeside loomine ja kontrollimine. Kui  täiskasvanu nimetab uue sõna, siis laps kuuleb ja paneb tähele, millises kontekstis seda sõna kasutatakse ning püstitab oma hüpoteesi selle sõna kasutamise kohta. Edaspidi kui laps hakkab uut sõna sarnastes situatsioonides kasutama, siis tema hüpotees sõna tähenduse kohta kas kinnitatakse või lükatakse ümber (Bloom, 1994).